****

 **KOMPANIA PËR MENAXHIMIN E DEPONIVE NË KOSOVË SH.A**

Duke u bazuar në Ligjin Nr. 03/L-087 për Ndërmarrjet Publike, Ligjin Nr. 03/L-212 i Punës konkretisht Neni 8, bazuar në Udhëzimin Administrativ (MPMS) Nr. 07/2017 për Rregullimin e Procedurave të Konkursit në Sektorin Publik, bazuar në Rregulloren Nr. 27/2023 për Ndryshim Plotësimin e Rregullores Nr. 23/2020 për Procedurat e Punësimit, Strukturën Organizative, Kategorizimin dhe Përshkrimin e Vendeve të Punës në KMDK Sh.A, bazuar në Vendimin e Kryeshefit Ekzekutiv të KMDK Sh.A me nr. 31/2024 të dt.14.03.2024 me nr. të protokollit 02-10/31, KMDK Sh.A shpall këtë:

**KONKURS PUBLIK**

**PËR PLOTËSIMIN E VENDIT TË PUNËS**

***Titulli:* Inxhinier, 1 *(një) pozitë***

***Numri i Referencës: ZP/KJ-3-2024***

***I raportojnë:* Drejtorit të Operativës**

***Niveli i pagës:* Niveli IV**

***Orët e Punës: 40 orë në javë***

***Kohëzgjatja e kontratës: Me kohë të caktuar (1 vit) me mundësi vazhdimi***

***Vendi i punës: KMDK-së Sh.A***

**Detyrat dhe Përgjegjësitë**

- Harton Planifikimet mujore dhe vjetore profesionale;

- Merr pjesë në hartimin e dizajnimit të projekteve investuese për ndërtimin dhe zgjerimin e

 deponive sanitare;

- Përpilon specifikimet teknike si dhe kryen monitorimin e ekzekutimeve të punimeve

 Inxhinierike;

- Bën mbikëqyrjen e realizimit të punimeve në përputhje me kërkesat e projektit ose sipas

 udhëzimeve të eprorit të drejtpërdrejt;

- Merr pjesë në hartimin e planifikimeve buxhetore sipas kërkesave të punëdhënësit;

- Përcjellë punët në procesin e menaxhimit, operimit dhe të mirëmbajtjes së deponive

 sanitare/stacionin e transferit;

- Merr pjesë në koordinimin dhe menaxhimin e zbatueshmërisë së projekteve, investimeve

 kapitale;

- Jep këshilla dhe udhëzime profesionale për zgjidhjet më të favorshme teknike e

 funksionale gjatë procesit të operimit të deponive sanitare/ stacionit të transferit;

- Bashkërendon aktivitetet operative në deponitë sanitare dhe stacionin e transferit në

 bashkëpunim me Drejtorin e Operativës apo eprorin e drejtëpërdrejt;

- Përgatitë raportet mujore/vjetore dhe sipas kërkesës së Drejtorisë Operative;

- Inxhinieri për punën e vet i përgjigjet drejtëpërdrejt Drejtorit të Operativës, sipas nevojës

edhe Kryeshefit Ekzekutiv.

**Kualifikimet dhe përvoja e punës**

-Diplomë Universitare, Fakulteti i Ndërtimtarisë (Konstruktiv, Hidroteknikë), Arkitekturë apo

 fakultete të ngjashme të Inxhinierisë Civile/Teknike;

-Përvojë pune së paku 3 (tre) vite në fushën e ndërtimtarisë (infrastrukturës) apo të Inxhinierisë civile;

**Aftësitë kryesore**

- Të ketë shkathtësi në përdorimin e kompjuterit, janë të nevojshme programet: (Autocad, Archicad, Civil Engineering Design),dhe programe të ngjashme etj;

- Të ketë gatishmëri për punë ekipore;

- Të ketë aftësi të mira komunikimi;

- Njohja e gjuhëve të huaja (angleze).

 **Procedura e konkurrimit**

Kandidatët e interesuar, formularin zyrtar mund ta marrin në zyret e Burimeve Njerëzore të KMDK Sh.A apo ta shkarkojnë nga web faqja e internetit në adresën: <https://kmdk-ks.org/>.

Dokumentacionin mund ta paraqesin në kopje fizike në zyret e Burimeve Njerëzore në adresën: Rruga Sheshi i Lirisë, p.n Fushë Kosovë, 12000 (ish objekti i NP "Trainkos"), Tel: 038 600–552, apo përmes Emailit:**kmdkpunesime@gmail.com**

Kandidatët të cilët konkurojnë duhet të shënojnë saktë adresën, numrin e telefonit kontaktues si dhe email adresën. Vetëm kandidatët e përzgjedhur do të ftohen në procedura të tjera të rekrutimit.

**Dokumentacioni i nevojshëm**

-Aplikacioni;

-CV;

-Diploma;

-Certifikatat mbi kualifikimet dhe trajnimet;

-Dëshmi mbi përvojën në punë, si dhe dëshmi të tjera në bazë të kualifikimit dhe aftësive;

-Certifikatë nga Gjykata kompetente që nuk është duke u zhvilluar procedurë penale dhe që nuk është i/e dënuar për kryerjen e ndonjë vepre penale (jo më e vjetër se 6 (gjashtë) muaj nga data e lëshimit).

***Shënim:*** *Aplikacionet e dërguara me postë, të cilat mbajnë vulën postare mbi dërgesën e bërë ditën e fundit të afatit për aplikim, do të konsiderohen të vlefshme dhe do të merren në shqyrtim nëse arrijnë brenda tre (3) ditësh. Aplikacionet që arrijnë pas këtij afati dhe ato të pa kompletuara me dokumentacionin përkatës nuk do të shqyrtohen.*

Afati për aplikim është 15 ditë nga dita e publikimit të Konkursit të Jashtëm në Gazetat/Platformat Elektronike dhe Web-Faqe të KMDK-së, duke filluar nga data: 15.03.2024 deri më datën 29.03.2024 ora 08:00-16:00.

**Për informata më të hollësishme mund të kontaktoni në Zyrën e Burimeve Njerëzore të KMDK Sh.A**

Email:**kmdkpunesime@gmail.com**

Tel: 038 600–552.